Hy het ook ’n beroep op alle bankkliënte gedoen om waaksaam en wakker te wees wanneer hulle dié feestyd banke besoek.
Dit het ook die vermoede aangevuur dat transitorowers hulle tot die platteland wend omdat die wêreld in stede vir hulle te warm geword het.
Die Burger het verneem dat twee ADT-beamptes omstreeks 11:30 geld by Pick n Pay gaan oplaai het. Ses rowers het ’n Toyota Run-X met sy stertkant teen die sy van hul geldwa geparkeer. Toe een wag uit die winkel stap, is ’n vuurwapen teen sy nek gedruk, terwyl sy kollega langs hul voertuig oorval is. ’n Wapen is ook afgeneem.
Die rowers het die slot van die geldwa se agterdeur afgeknip en drie geldtrommels en ’n sak geld gebuit.
Een rower (54) het die ADT-beampte se wapen probeer wegsteek. ’n Lid van die publiek het hom agtervolg, in hegtenis geneem, aan die polisie oorhandig en die wapen uitgewys.
UITENHAGE. – Net toe dit gelyk het of rowers die oorhand in die Nelson Mandelabaai-metropool gaan kry, kom ’n groep heldhaftige polisiebeamptes van hier en wys ’n groep vermeende skelms waar Dawid die wortels begrawe het.
’n Deurbraak is Woensdagoggend gemaak toe die span inligting oor die oorblywende verdagtes ontvang het en twee mans is Woensdagmiddag by hul huise in Motherwell in die Baai aangekeer.